Publication: Magyar Közlöny
Issue: MK-2011-66 (Year: 2011, Number: 66)
Era: contemporary
Section: 2011. évi LXV. törvény
Paragraph Index: 315

1. A jelen Megállapodás alkalmazásában más rendelkezés hiányában: (a) „FAB CE légtér” az egyes Szerzõdõ Államok vonatkozó légtere által alkotott légteret jelenti; (b) „FAB CE szolgálat” a Szerzõdõ Államok által a saját légterük vonatkozásában nyújtott, a 2. mellékletben meghatározott bármely léginavigációs szolgálatot jelenti, amelyre vonatkozóan a 20. cikk 1. (b) pont értelmében nem tettek fenntartást; (c) „vonatkozó légtér” az egyes Szerzõdõ Államok tekintetében a Szerzõdõ Államok felelõsségi körébe tartozó, a szóban forgó Szerzõdõ Államok által az 1. mellékletben meghatározott légteret jelenti, amelyre vonatkozóan a 20. cikk 1. (a) pont értelmében nem tettek fenntartást; (d) „tanúsító NSA” egy adott léginavigációs szolgáltató (ANSP) tekintetében az adott léginavigációs szolgáltatót tanúsító Szerzõdõ Állam által kinevezett vagy alapított nemzeti felügyeleti hatóságot (National Supervisory Authority – NSA) jelenti; (e) „területi NSA” a légtér egy része tekintetében az adott légtérrész felett felügyeletet gyakorló Szerzõdõ Állam által kinevezett vagy alapított nemzeti felügyeleti hatóságot jelenti; (f) „döntõ nap” 2012. június 30-át, vagy, ha a jelen Megállapodás ennél az idõpontnál késõbb lép hatályba, akkor ez utóbbi dátumot jelenti.

Source: https://magyarkozlony.hu/hivatalos-lapok/66c8eba5fd46f945603375566c474eb4bd2a19ac/dokumentumok/630ce1627b6b5461f11c7f76ff1bc9d682124031/letoltes